CELEX: 62008CO0563
Language: fi
Date: 2010-10-06 00:00:00
Title: Unionin tuomioistuimen määräys (seitsemäs jaosto) 6 päivänä lokakuuta 2010.#Carlos Sáez Sánchez ja Patricia Rueda Vargas vastaan Junta de Andalucía, Manuel Jalón Morente ym.#Ennakkoratkaisupyyntö: Juzgado de lo Contencioso-Administrativo nº 2 de Granada - Espanja.#Työjärjestyksen 104 artiklan 3 kohdan ensimmäinen alakohta - SEUT 49 artikla - Sijoittautumisvapaus - Kansanterveys - Apteekit - Läheinen sijainti - Lääkkeiden toimittaminen väestölle - Toimilupa - Apteekkien maantieteellinen jakautuminen - Väestöntiheyttä koskevaan kriteeriin perustuvien edellytysten asettaminen - Apteekkiliikkeiden välinen vähimmäisetäisyys.#Asia C-563/08.

Unionin tuomioistuimen määräys (seitsemäs jaosto) 6.10.2010 – Sáez Sánchez ja Rueda Vargas vastaan Junta de Andalucia ym.
      (asia C‑563/08)
      Työjärjestyksen 104 artiklan 3 kohdan ensimmäinen alakohta – SEUT 49 artikla – Sijoittautumisvapaus – Kansanterveys – Apteekit – Läheinen sijainti – Lääkkeiden toimittaminen väestölle – Toimilupa – Apteekkien maantieteellinen jakautuminen – Väestöntiheyttä koskevaan kriteeriin perustuvien rajoitusten asettaminen – Apteekkiliikkeiden välinen vähimmäisetäisyys
      Sijoittautumisvapaus – Rajoitukset – Kansallinen lainsäädäntö, jonka mukaan uusien apteekkiliikkeiden perustaminen tietylle alueelle edellyttää hallinnollista
         ennakkolupaa (SEUT 49 artikla) (ks. 14–34 kohta ja tuomiolauselma)
      
      Aihe 
      
         
               Ennakkoratkaisupyyntö – Juzgado Contencioso-Administrativo de Granada – EY 43 artiklan tulkinta – Sääntely, jossa uusien apteekkiliikkeiden
                  perustamiselle on asetettu edellytyksiä – Asukasmäärään ja apteekkien väliseen vähimmäisetäisyyteen perustuvat rajoitukset
               
            Ratkaisu 
      SEUT 49 artiklaa on tulkittava siten, että se ei lähtökohtaisesti ole esteenä pääasiassa kyseessä olevan kansallisen sääntelyn
         kaltaiselle sääntelylle, jolla rajoitetaan uusien apteekkien toimilupien myöntämistä säätämällä, että
      
      –        kullekin apteekkialueelle voidaan perustaa yksi apteekkiliike 2 800 henkilön asukasmäärää kohden 
      –        ylimääräinen apteekkiliike voidaan perustaa ainoastaan mainitun asukasmäärää koskevan rajan ylittyessä; ylimääräinen apteekkiliike
         voidaan perustaa kutakin 2 000 henkilön määrän ylittävää asukasmäärää varten ja
      
      –        kunkin apteekkiliikkeen on noudatettava vähimmäisetäisyyttä suhteessa olemassa oleviin apteekkiliikkeisiin; tämä vähimmäisetäisyys
         on lähtökohtaisesti 250 metriä.
      
      SEUT 49 artikla on kuitenkin esteenä tällaiselle kansalliselle sääntelylle siltä osin kuin näillä 2 800 henkilön asukasmäärää
         ja 250 metrin etäisyyttä koskevilla perussäännöillä estetään se, että väestönpiirteiltään erityislaatuiselle maantieteelliselle
         alueelle voidaan perustaa riittävä määrä apteekkiliikkeitä, jotta voidaan taata asianmukaisten apteekkipalvelujen saatavuus,
         mikä kansallisen tuomioistuimen on varmistettava.